Jucătoarea spaniolă de tenis Paula Badosa a învins-o fără drept de apel pe tânăra rusoaica Mirra Andreeva (40 WTA), cu 6-2, 6-3, marţi, în prima rundă a turneului WTA 1.000 de la Roma, dotat cu premii totale de 4.791.105 euro.
Badosa, aflată pe locul 126 în lume, a avut nevoie de o oră şi 34 de minute pentru a obţine victoria în faţa adversarei de 17 ani.
În turul secund, iberica o va înfrunta pe americanca Emma Navarro, cap de serie numărul 21.
Paula Badosa, care a anunțat recent despărțirea de Stefanos Tsitsipas, a fost lăudată pentru această victorie:
We Are Tennis: Victoria sezonului pentru Paula!
The Tennis Letter: Ce meci pentru Paula. Nu-mi pot imagina cât de greu a fost pentru ea să rateze atât de multe partide în ultimul an... Dar trebuie să-i admiri puterea de a continua să lupte și să încerce.
BNL Italia: Meci superb făcut de Paula!
Germanca Angelique Kerber a surclasat-o pe americanca Lauren Davis cu 6-1, 6-0, în alt meci jucat marţi, fostul lider mondial urmând să joace în turul secund contra rusoaicei Veronika Kudermetova, a 17-a pe lista capilor de serie.
Rezultatele înregistrate marţi la Roma (zgură), în primul tur la simplu feminin:
Iulia Putinţeva (Kazahstan) - Martina Trevisan (Italia) 6-3, 6-4
Angelique Kerber (Germania) - Lauren Davis (SUA) 6-1, 6-0
Xinyu Wang (China) - Yue Yuan (China) 4-6, 6-1, 6-2
Maria Camila Osorio (Columbia) - Arantxa Rus (Olanda) 4-6, 6-3, 6-4
Ana Bogdan (România) - Leylah Fernandez (Canada) 6-4, 6-1
Magdalena Frech (Polonia) - Ashlyn Krueger (SUA) 7-6 (7/2), 6-3
Paula Badosa (Spania) - Mirra Andreeva (Rusia) 6-2, 6-3
Diana Şnaider (Rusia) - Greet Minnen (Belgia) 6-2, 6-3
Lucrezia Stefanini (Italia) - Vittoria Paganetti (Italia) 7-5, 6-3
Shelby Rogers (SUA) - Lisa Pigato (Italia) 6-1, 6-0